Naxçıvan Dövlət Universitetinin

“İdarəetmədə informasiya sistemləri”

ixtisası üzrə II kurs magistrantı

Əsədova Sevinc Elşən qızının

ETT ilə bağlı hazırladığı

H E S A B A T

**Magistrant haqqında qısa məlumat**

Naxçıvan Dövlət Üniversitetinin İdarəetmədə informasiya sistemləri ixtisası üzrə II kurs magistrantı Əsədova Sevinc Elşən qızı.

**Təcrübənin keçirildiyi yer;**

ETT AMEA Naxçıvan Bölməsi Elmi Kitabxanasında, Naxçıvan Dövlət Universitetinin Elmi Kitabxanasında, M. S. Ordubadi adına Naxçıvan Muxtar Respublika Mərkəzi Kitabxanasında və keçirilmişdir.

**Təcrübənin məqsədi;**

Təcrübənin keçirilmə məqsədi elmi tədqiqat aparmaq, dissertasiya ilə bağlı olan əsas kitabları araşdırmaq, əldə olunmuş məlumatları ümumiləşdirərək dissertasiyaya əlavə etmək, elmi yeniliklərdən faydalanmaq və bunu öz fəaliyyətinə tətbiq etməkdir.

**Təcrübənin müddəti;**

Təcrübə ümumi 20 saat olaraq müəyyənləşdirilmişdir.

**Elmi rəhbərin verdiyi tapşırıqlar;**

Elmi rəhbər dissertasiya mövzumla bağlı araşdırmalar aparmaq, yeni ədəbiyyatlardan istifadə etməklə məqalələr yazmaq tapşırığı vermişdir.

**Magistr dissertasiyası problemi üzrə ədəbiyyatın siyahısı və kiçik xülasəsi;**

Magist dissertasiyası üzrə ədəbiyyatlar araşdırılmış və ədəbiyyat siyahısı hazırlanmışdır. ETT-nin keçirildiyi müddətdə hər üç kitabxanada tədqiqatlar aparılmış və nəticə qeyd olunmuşdur.

1. C.Zeynalov, H.Həsənov, M.Əliyev. İnformatika. ADPU nəşriyyat. 587s.
2. R.Əliquliyev R.M və başqaları, “Elektron elm: müasir vəziyyəti, problemləri və inkişaf perspektivləri”. Bakı: “İnformasiya Texnologiyaları” nəşriyyatı, 2015, 127s.
3. Ə.M.Abbasov və başqaları. İnformatika, telekommunikasiya və radioelektronika üzrə ingiliscə-rusca-azərbaycanca lüğət. Bakı, 2004, 296s.
4. Şıxəliyev. Şəbəkə texnologiyaları. Bakı: “İnformasiya Texnologiyaları” nəşriyyatı, 2017, 238s.
5. C.Zeynalov. Robototexnikanın əsasları. Naxçıvan 2021, “Əcəmi” Nəşriyyatı-Poliqrafiya Birliyi, 336s.
6. Z.Səfərov. Kompüter. Bakı. “Adiloğlu” nəşriyyatı-2005, 288s.
7. R.Q.Ələkbərovun “Paylanmış hesablama sistemləri: inkişaf mərhələləri, problemlər və həlli yolları”. Bakı: “İnformasiya Texnologiyaları” nəşriyyatı, 2022, 152s.
8. B.İ.Hüseynov və X.F.Kişiyevin yazdığı “Telekommunikasiya texnologiyaları”. Bakı: “Apostroff” nəşriyyatı, 2012, 511s.

R.Q.Ələkbərovun “Paylanmış hesablama sistemləri: inkişaf mərhələləri, problemlər və həlli yolları” kitabında paylanmış hesablama sistemlərinin inkişaf mərhələləri, imkanları, arxitekturası, təhlükəsizlik məsələləri və meydana çıxan problemlər və onların həlli yolları haqqında bəhs edilir.

Dərs vəsaitidə paylanmış hesablama sistemlərinin yaradılmasında istifadə edilən bir çox texnologiyaların: çoxprosessorlu, cluster computing, grid və cloud paylanmış hesablama sistemlərinin arxitektur-texnoloji prinsipləri və tətbiq sahələri analiz edilimişdir.

Kitabda aşağıdakı bölmələr var:

1. Paylanmış hesablama sistemləri

2. Ümumi təyinatlı hesablama maşınları

3. Lokal paylanmış hesablama sistemləri

4. Çoxmaşınlı və çoxprosessorlu hesablama sistemləri

5. Kompüter şəbəkərinin protokolları

6. Kompüter şəbəkələri

7. Klaster hesablama sistemləri

8. GRID paylanmış hesablama sistemləri

9. Bulud hesablama sistemləri

10. Mobil bulud hesablama sistemləri

11. Duman hesablama sistemləri

12. Qlossari

13. Ədəbiyyat

Kitab 2022-ci ildə Bakıda “İnformasiya Texnologiyaları” nəşriyyatında çap olunub və 152 səhifədən ibarətdir.

Kütləvi kommunikasiya bəşəriyyətin informasiyalı cəmiyyətə qoşulmasında, mənəvi cəhətdən daha da kamilləşməsində, müasir insanın formalaşmasında, bütün sahələrdə qazanılmış nailiyyətlərin yayılmasında böyük rol oynayır. Kainatda gedən ən mühüm ictimai-siyasi proseslər, o cümlədən müasir dünyanın simasını müəyyənləşdirən qloballaşma və informasiyalı cəmiyyət yaradılması prosesi kommunikasiya sistemi ilə sıx bağlıdır. Fəaliyyət dairəsinin miqyasca genişləndirilməsi, az qala hər gün dəyişən texnoloji yeniliklər bu sektorda yeni terminologiyanın yaranmasına səbəb olmuşdur. Bu da ilk növbədə hər kəsdən bu sistemin dilinə, üslubi incəlikləri və terminlərinə yiyələnməyi tələb edir.

3630 terminin şərh olunduğu bu kitab telekommunikasiya barədə biliklərin bütün sahələrini əhatə edərək universal xarakter daşıyır. Ümumiyyətlə, dil sahəsində beynəlxalq tənzimləyici rola malik olan bu kitab abunəçilər arasında informasiya mübadiləsi üçün çox mühüm əhəmiyyət daşıyır.

Kitab aşağıdakı bölmələr üzrə təşkil olunub:

1. İnformasiya nəzəriyyəsi
2. İnternet və İP-telefoniya
3. Şəbəkələrin arxitekturaları
4. Etibarlılıq və zədələrin aradan qaldırılması
5. Qlobal və lokal şəbəkələr
6. Baza və abunə stansiyaları

Kitab 2012-ci ildə Bakıda “Apostroff” nəşriyyatında çap olunub və 512 səhifədən ibarətdir.

R.Q.Ələkbərov və M.A.Həşimovun yazdığı “Şəbəkə mühitində paylanmış hesablama sistemlərinin yaradılması texnologiyaları” kitabında ekspress-informasiyada şəbəkə mühitində paylanmış hesabalama sistemlərinin yaradılmasında istifadə olunan texnologiyalar analiz olunmuşdur. Klaster, Qrid, bulud texnologiyalar əsasında yaradılan paylanmış hesabalama sistemlərinin arxitektur-texnoloji prinsipləri işlənmişdir. Paylanmış hesablama sistemləri əsasında yaradılan xidmətlərin təhlili aparılmış və qeyd edilən sistemlərdə həlli nəzərdə tutulan mürəkkəb məsələlərin tədqiqi öz əksini tapmışdır.

Kitabda aşağıdakı bölmələr var:

1. Klaster texnologiyaları əsasında paylanmış hesablama sistemlərinin yaradılması
2. Qrid texnologiyaları əsasında paylanmış hesablama sistemlərinin yaradılması
   1. Qrid texnologiyaları əsasında paylanmış hesablama sistemlərinin arxitektur-texnoloji prinsiplərinin işlənməsi
3. Bulud texnologiyaları əsasında paylanmış hesabalama sistemlərinin yaradılması
   1. Bulud texnologiyaları əsasında paylanmış hesabalama sistemlərinin arxitektur-texnoloji prinsiplərinin işlənməsi
4. Paylanmış hesabalama sistemlərində həlli nəzərdə tutulan mürəkkəb məsələlərin analizi və tədqiqi

Kitab 2015-ci ildə Bakıda “İnformasiya Texnologiyaları” nəşriyyatında çap olunub və 74 səhifədən ibarətdir.

C.İ.Zeynalovun yazdığı “İnformatika” kitabında informatikanın əsas anlayışları, EHM-lərin yaranma tarixi və inkişaf mərhələləri, fərdi kompüterlərin arxitekturası və struktur sxemi, alqoritmləşdirmə, kompüterlərin proqram təminatı, əməliyyat sistemləri, verilənlər bazası, kompüter və internet şəbəkələri haqqında yazılmaqla, onların hər birinə uyğun testlər hazırlanmışdır.

Kitabda aşağıdakı bölmələr var:

1. İnformatika elminin predmeti, məqsədi və onun cəmiyyətdəki rolu
2. Hesablama texnikasının meydana gəlməsi və təşəkkül tarixi
3. Fərdi kompüterlər
4. Say sistemləri
5. Alqoritmləşdirmənin əsasları
6. Kompüterin proqram təminatı və təsnifatı
7. Əməliyyat sistemləri
8. MS OFFICE proqramlar kompleksinə daxil olan proqramlar
9. Kompüter qrafikasının əsasları
10. Verilənlər bazasını idarəetmə sistemləri
11. Kompüter şəbəkələri
12. İnternetin yaranma tarixi

Kitab 2016-cı ildə Bakıda “ADPU” nəşriyyatında çap olunub və 587 səhifədən ibarətdir.

**Xülasənin təhlili əsasında müəyyənləşdirdiyi elmi tədqiqat mövzusu;**

Xülasənin təhlili əsasında “İntellektual sistemlər və İdarəetmə” mövzusu müəyyənləşdirilmişdir.

**Müəyyən edilmiş mövzunun giriş hissəsinin strukturu;**

Dissertasiya mövzusunun giriş hissəsi mövzunun aktuallığı, problemin qoyuluşu və öyrənilmə səviyyəsi, tədqiqatın məqsəd və vəzifələri, tədqiqatın aparılma metodları, tədqiqatın elmi yeniliyi və işin öyrənilmə səviyyəsi və tədqiqat işinin strukturundan ibarətdir.

**Əldə edilmiş səriştə və bacarıqların ümumiləşmiş təsviri;**

Elmi-texniki təcrübə müddətində elektron kitabxana ilə işləmə bacarığı artırılmış, referatın yazılma qaydaları mənimsənilmiş, kitablara istinad etmə bacarığı təkmilləşdirilmişdir. Eyni zamanda müxtəlif ədəbiyyatlardan istifadə etməklə həm dünyagörüşü artırılmış həm də mövzu ilə bağlı lazımi biliklərə yiyələnmişdir

* **Təcrübəyə dair təkliflər;**

Elmi Tədqiqat Təcrübəsi ilə bağlı olan təkliflərim bundan ibarətdir ki, elmi tədqiqatı birlikdə aparmanın və məlumatların paylaşılmasının təşviqi üçün kollektiv tədqiqat mühitləri yaradılsın. Məncə bu mühitlər, müxtəlif tədqiqatçıların bir araya gələrək fikirlərini mübadilə etmələrini, məlumatları paylaşmalarını və birlikdə işləmələrini təmin edəcək. Bir digər təklifim ondan ibarətdir ki, fərqli sahələrdən gələn tədqiqatçıların bir araya gələrək interdistsiplinli tədqiqat aparması təşviq edilsin. Bu, yaratıcı fikirlərin doğmasına, yeni perspektivlərin aşkarlanmasına və müasir problemlərin həlli üçün inkişaf etmiş yanaşmaların tapılmasına kömək edəcəkdir.